text: [{"text_idx": "#000003", "text": "I\u0301 Tvi\u0301spor l flokki er li\u0301kt til at vit nu\u0301 hava ein grei\u00f0an favorit. Ta\u00f0 er ryssan Silfa\u0301 vi\u00f0 ungu rei\u00f0kvinnuni A\u0301sa Ba\u0301r\u00f0ardo\u0301ttir a\u0301 baki. T\u00e6r vunni\u00f0 hesufer\u00f0 og av ti\u0301 at teir n\u00e6rmastu kappingarneytarnir enda\u00f0i aftarliga a\u0301 degnum, so er stigamunurin nu\u0301 so sto\u0301rur, at ta\u00f0 skal ganga illa um Silfa\u0301 og A\u0301sa Ba\u0301r\u00f0ardo\u0301ttir ikki vinna FM um tv\u00e6r vikur. Ikki ta\u00f0, rossini eru so t\u00f8tt og j\u00f8vn i\u0301 a\u0301r at alt kann henda."}, {"text_idx": "#000004", "text": "Grani og Hallur Hansen gj\u00f8rdist nummar tvey a\u0301 degnum, ta\u00f0 er bert a\u00f0ru fer\u00f0 at Grani er vi\u00f0 til kapping, so hetta var eitt flott u\u0301rslit hja\u0301 teimum ba\u0301\u00f0um. Nummar try\u0301 gj\u00f8rdist f\u00f8royameistarin fra\u0301 i\u0301 fj\u00f8r, Svanna vi\u00f0 Barbaru Carlsen a\u0301 baki. Aftana\u0301 eitt heldur misjavnt kappingara\u0301r hja\u0301 Svannu og Barbaru Carlsen, var ta\u00f0 gott at si\u0301ggja, at t\u00e6r ba\u0301\u00f0ar, enn kunna bjo\u0301\u00f0a hinum av."}, {"text_idx": "#000008", "text": "Seinasta kappingin ver\u00f0ur vesturi i\u0301 Va\u0301gum 26 august."}, {"text_idx": "#000009", "text": "\u00d8ll u\u0301rslitini fra\u0301 kappingini si\u0301ggjast her: U\u0301rslit her"}, {"text_idx": "#000010", "text": "Ri\u0301\u00f0a kapp i\u0301 Marknagili leygardagin"}, {"text_idx": "#000011", "text": "Sto\u0301rur spenningur er i\u0301 fleiri greinum, nu\u0301 fjo\u0301r\u00f0a av fimm FM kappingum, ver\u00f0ur a\u0301 breytini i\u0301 Marknagili, leygardagin kl 15 - St\u00f8rstur spenningur er helst i\u0301 Tvi\u0301spor l flokkur, men vit kunna taka st\u00f8\u00f0urnar i\u0301 ti\u0301 r\u00f8\u00f0ini greinarnar eru."}, {"text_idx": "#000012", "text": "I\u0301 T\u00f8lt eru heili fy\u0301ra ross sum hava m\u00f8guleika at vinna FM. Fremstur er Stra\u0301kur vi\u00f0 14 stigum, tvey ross liggja nummar tvey vi\u00f0 12 stigum, tey eru Sirkill og Tango. Beint i\u0301 h\u00f8linum a\u0301 teimum er Tibra\u0301 i\u00f0 hevur 11 stig. - Skei\u00f0kappingin tyktist meira ella minni avgj\u00f8rd a\u0301\u00f0renn o\u0301lavs\u00f8ku. Sti\u0301gur u\u0301r B\u00f8, hev\u00f0i vunni\u00f0 ba\u0301\u00f0ar t\u00e6r fystu kappingarnar og la\u0301 greitt a\u0301 odda. A\u0301 o\u0301lavs\u00f8ku gj\u00f8rdi Syrpa to\u0301 ein v\u00f8rr og vann, og av ti\u0301 at Sti\u0301gur gj\u00f8rdist nummar try\u0301 a\u0301 degnum. er munurin teirra millum nu\u0301 bara tvey stig. Sti\u0301gur hevur 18 stig og Syrpa 16 stig. Travkappingin er helst avgj\u00f8rd, Grettir av Argjum hevur vunni\u00f0 alt higartil, hevur 21 stig og ta\u00f0 skal ganga honum illa, um hann ikki vinnur FM. Nummar tvey i\u0301 Trav er prinssesa vi\u00f0 12 stigum."}, {"text_idx": "#000013", "text": "Eisini Tvi\u0301spor ung er mest sum avgj\u00f8rt, Sirkill hevur vunni\u00f0 allar kappingarnar, hevur 21 stig og tykist einara\u0301\u00f0andi i\u0301 greinini. Kappingin um anna\u00f0 pla\u0301ss er i\u0301 l\u00f8tuni millum Grettir Rey\u00f0a og Kiljan, teir hava a\u0301vi\u0301kavist 12 og 11 stig."}, {"text_idx": "#000014", "text": "Tann spenningur i\u00f0 ikki er i\u0301 Tvi\u0301spor ung, hann er til o\u0301lukkuma\u0301t tilsta\u00f0ar i\u0301 Tvi\u0301spor vaksin l flokkur. Har eru heili fy\u0301ra ross i\u00f0 hava m\u00f8guleika at vinna FM. Fremst eru Silfa\u0301 og Thor, tey b\u00e6\u00f0i hava 15 stig. Beint i\u0301 h\u00f8linum a\u0301 teimum kemur Bragi vi\u00f0 14 stigum og Freyr i\u00f0 hevur 12 stig. Seinasti ri\u00f0ilin i\u0301 kappingini leygardagin er millum Silfu og Thor, hinir ba\u0301\u00f0ir FM avbjo\u0301\u00f0arinir eru deildir i\u0301 hv\u00f8r si\u0301n ri\u00f0il, so har kann alt henda, spennandi ver\u00f0ur i\u0301 \u00f8llum f\u00f8rum."}, {"text_idx": "#000015", "text": "Allir ri\u00f0larninir kunna si\u0301ggjast vi\u00f0 at try\u0301sta her. Hestkappri\u0301\u00f0ing 2013"}, {"text_idx": "#000016", "text": "Sera li\u0301til munir millum tey bestu a\u0301 o\u0301lavs\u00f8ku"}, {"text_idx": "#000017", "text": "Ta\u00f0 vera heili 44 ross i\u00f0 fara at kappast i\u0301 o\u0301lavs\u00f8kukappri\u0301\u00f0ingini i\u0301 a\u0301r. Hetta er h\u00e6gsta lutt\u00f8kutali\u00f0 hesumegin aldarskifti\u00f0. Kappingin ver\u00f0ur sum vant i\u0301 Marknagili, o\u0301lavs\u00f8kudag kl 15."}, {"text_idx": "#000018", "text": "Rossini er deild solei\u00f0is - I\u0301 T\u00f8lt eru 7 ross, Skei\u00f0 6 ross, i\u0301 Trav eru 12 ross, Tvi\u0301spor ung 7 ross, Tvi\u0301spor vaksin ll flokkur 4 ross og Tvi\u0301spor vaksin l flokkur 8 ross."}, {"text_idx": "#000019", "text": "Har ta\u00f0 i\u0301 n\u00f8krum greinum finnast r\u00e6ttiliga grei\u00f0ir favorittar, so er ta\u00f0 i\u0301 Tvi\u0301spor Vaksin l flokkur, n\u00e6rum vo\u0301nleyst at meta um hv\u00f8r vinnur. Ta\u00f0 hava higartil i\u0301 a\u0301r, veri\u00f0 tv\u00e6r kappingar. Ti\u0301 fyrstu vi\u00f0 Leynavatn, vann Bragi vi\u00f0 Elisabeth Niclasen a\u0301 baki og i\u0301 Va\u0301gum vann Thor vi\u00f0 Regin Johannessen. Hesir ba\u0301\u00f0ir hestarnir muga metast at hava ein go\u0301\u00f0an kjans at vinna a\u0301 o\u0301lavs\u00f8ku, men hv\u00f8rki fyrrverandi f\u00f8royameistarin, Freyr, verandi f\u00f8royameistarin, Svanna, ella hini rossini i\u0301 Tvi\u0301spor l flokki skula undirmetast. U\u0301tav 8 rossum sum eru vi\u00f0 i\u0301 bo\u0301lkinum, kunna tey 6 helst meta seg hava ein go\u0301\u00f0an m\u00f8guleika at vinna hei\u00f0ursmerki\u00f0 a\u0301 degnum, me\u00f0an hini b\u00e6\u00f0i heilt vist hava vo\u0301nirnar. Eisini skal havast i\u0301 huga at i\u0301 Marknagili kappast l flokkur a\u0301 500 mtr, har ta\u00f0 b\u00e6\u00f0i vi\u00f0 Leynavatn og i\u0301 Va\u0301gum ver\u00f0ur runni\u00f0 250 mtr, hetta broytir naka\u00f0 uppa\u0301 fortreytirnar hja\u0301 rossunum - Alt hetta skuldi borga fyri eina spennandi kapping a\u0301 o\u0301lavs\u00f8ku."}, {"text_idx": "#000020", "text": "Travkappingin kann eisini gerast spennandi. Hetta er st\u00f8rsti bo\u0301lkur a\u0301 degnum. I\u0301 Tvi\u0301spor ung er eisini vert at leggja tilmerkis at Sirkill vi\u00f0 Ranju K. H. Djurhuus a\u0301 baki, higartil i\u0301 a\u0301r hevur havt betri ti\u0301\u00f0ir enn tey vaksnu til ba\u0301\u00f0ar kappingarnar, so hetta er ein sera skjo\u0301tur hestur. A\u0301 o\u0301lavs\u00f8ku ber to\u0301 ikki til at samanbera ti\u0301\u00f0irnar, ta\u0301 tey ungu ri\u0301\u00f0a 250 mtr, me\u00f0an l flokkur sum fyrr nevnt renna 500 mtr."}, {"text_idx": "#000022", "text": "Barbara og Forseti vera fremst i\u0301 skru\u0301\u00f0gonguni"}, {"text_idx": "#000023", "text": "Barbara Carlsen sigur at hon kennir seg sera trygga a\u0301 Forseta, og ta\u00f0 at hesturin fyrr hevur roynt at gingi\u00f0 a\u0301 odda fyri skru\u0301\u00f0gonguni, ger bara vali\u00f0 l\u00e6ttari. Barbara Carlsen sigur annars um Forseta, i\u00f0 er 19 a\u0301ra gamal i\u0301slenskur hestur, at hann kann bru\u0301kast til alt, fjallatu\u0301rar, kappingar o.a.. Hesturin er v\u00e6l vandir og Barbara Carlsen sigur at ta\u00f0 at hon kennir hestin so v\u00e6l, ger at hon hevur fult a\u0301lit a\u0301 honum. Forseti skal eisini kappast i\u0301 Marknagili o\u0301lavs\u00f8kudag. Fyrru fer\u00f0ina Barbara Carlsen og Forseti gingu fremst i\u0301 skru\u0301\u00f0gonguni, var i\u0301 2021. Eisini ta\u0301 vegna ta\u00f0 at Barbara Carlsen var vor\u00f0in f\u00f8royameistari a\u0301ri\u00f0 fyri, vi\u00f0 ryssuni hja\u0301 Hans P. Poulsen."}, {"text_idx": "#000024", "text": "Barbara hevur ri\u00f0i\u00f0 fra\u0301 barnsbeini av, uppvaksin vi\u00f0 Marknagilsvegin var ringt ikki at luttaka i\u0301 rossali\u0301vinum, i\u00f0 var og er har um lei\u00f0ina. At foreldrini eru grannar hja\u0301 He\u00f0in Samuelsen sum a\u0301tti ross, gj\u00f8rdi ikki st\u00f8\u00f0una verri. Hon rei\u00f0 eisini kapp longu a\u0301 heilt ungum a\u0301rum, m.a. eisini a\u0301 rossi\u00f0 hja\u0301 Hans Paula Polsen, ta\u0301 a\u0301 gomlu Svonnu, mammu Svonnu nu\u0301verandi f\u00f8royameistaranum. Barbara sigur seg eisini hava fingi\u00f0 gott i\u0301 beinini fra\u0301 Poulsen familjuni a\u0301 Gra\u0301asteini."}, {"text_idx": "#000025", "text": "Skru\u0301\u00f0gongan er gamal o\u0301lavs\u00f8kusi\u00f0ur, rei\u00f0fo\u0301lkini byrja\u00f0i skru\u0301\u00f0gonguna longu i\u0301 1942. I\u0301 no\u0301gv a\u0301r var Sverri Tro\u0301nd sja\u0301lv i\u0301myndin av o\u0301lavs\u00f8kuna, ta\u0301 hann rei\u00f0 a\u0301 odda fyri skru\u0301\u00f0gonguni. Ta\u0301 hann gavst, valdi nevndin i\u0301 F\u00f8roya Ri\u0301\u00f0ingarfelag, at flaggberi skuldi vera tann i\u00f0 var f\u00f8royameistari i\u0301 Tvi\u0301spor vaksin a\u0301ri\u00f0 fyri. Um hesin ber seg undan, velur nevndin flaggberan."}, {"text_idx": "#000026", "text": "Nevndin i\u0301 F\u00f8roya Ri\u0301\u00f0ingarfelag i\u00f0 varar av rossunum i\u0301 skru\u0301\u00f0gonguni, hava i\u0301 a\u0301r lagt eyka dent a\u0301 at rei\u00f0fo\u0301lkini koma vi\u00f0 v\u00e6l vandum rossum, hetta skula eisini vera ross i\u00f0 tola tro\u00f0kan og no\u0301gvan gang. Kanska serliga er hetta alney\u00f0ugt i\u0301 a\u0301r, nu\u0301 alt er broytt vi\u00f0 ny\u0301ggju a\u0301nni a\u0301 Vaglinum."}, {"text_idx": "#000028", "text": "Svari\u00f0 er at ta\u00f0 vita vit ikki fyri vist, vit hava to\u0301 havt ein jaligan fund vi\u00f0 borgarstjo\u0301ran og varaborgarstjo\u0301ran, har avtala\u00f0 var, at ymiskir m\u00f8guleikar skulu kannast fyri framhaldandi m\u00f8guleikum fyri kappri\u0301\u00f0ing, antin i\u0301 Marknagili, ella i\u0301 Havnardali. Hesar kanningar eru nu\u0301 i\u0301 gongd og ta\u0301 vit eru komin naka\u00f0 longur, fer nevndin at kalla\u00f0 inn til eykaa\u00f0alfund, hetta til at kunna\u00f0 limirnar um hv\u00f8rjir m\u00f8guleikar eru, og at kanna\u00f0 hvat limirnir halda um ma\u0301li\u00f0."}, {"text_idx": "#000029", "text": "Ta\u00f0 er to\u0301 greitt at arbei\u00f0i i\u0301 Marknagili skal byrja sum skjo\u0301tast, ti\u0301 er avtala vi\u00f0 Va\u0301ga Ri\u0301\u00f0ingarfelag at by\u0301ta um uppa\u0301 kappingarnar i\u0301 heyst, solei\u00f0is at seinasta kappingin i\u0301 Marknagili, a\u0301\u00f0renn skoti\u00f0 ver\u00f0ur fyri tunlinum ver\u00f0ur 12 august. So ver\u00f0ur kappingin i\u0301 Va\u0301gum 26 august."}, {"text_idx": "#000030", "text": "Kappri\u0301\u00f0ingarbreytin i\u0301 Marknagili, sum er ogn hja\u0301 F\u00f8roya Ri\u0301\u00f0ingarfelag var tikin i\u0301 ny\u0301tslu i\u0301 1970 og hevur ta\u00f0 veri\u00f0 ri\u00f0i\u00f0 kapp har, a\u0301 hv\u00f8rjum a\u0301ri\u00f0 si\u0301\u00f0ani ta\u0301."}, {"text_idx": "#000032", "text": "Limaskapur og gj\u00f8ld i\u0301 F\u00f8roya Ri\u0301\u00f0ingarfelag"}, {"text_idx": "#000033", "text": "16 a\u0301ra gomul n\u00e6rkast FM i\u0301 Tvi\u0301spor l flokki\nRi\u0301\u00f0a kapp i\u0301 Marknagili leygardagin"}, {"text_idx": "#000034", "text": "Legg bo\u00f0 til F\u00f8roya Ri\u0301\u00f0ingarfelag"}]